সামরিক বাহিনী প্রেসিডেন্ট ড.মুরসীকে হটিয়ে ক্ষমতা দখলকে যতটা সহজকে মনে করেছিল এখন সেটি ততটাই কঠিন হয়ে পড়েছে। নির্বাচনী যুদ্ধে সেক্যুরালিস্ট,সোসালিস্ট,ন্যাশনালিস্ট ও স্বৈরাচারিদের পরাজিত করে ইখওয়ানুল বিজয়ী হয়েছিল। কিন্তু নির্বাচনি যুদ্ধে পরাজয়ের পর তারা সে পরাজয়কে মেনে নিতে অস্বীকার করে,এবং রাজনৈতীক লড়াইকে সংসদ থেকে রাজপথে নিয়ে আসে। কিন্তু ইখওয়ানু মুসলিমীন তাদের জন্য রাজপথ বিনা যুদ্ধে ছেড়ে দিতে রাজী নয়। ড. মুরসীর অপসারণের পর ইখওয়ানুল মুসলিমীন তাদের রাজপথের অবস্থানটি প্রচন্ড শক্তিশালী করেছে। ফলে বিপদে পড়েছে সামরিক সরকার। মুরসী বিরোধীদের সমাবেশের মূল ক্ষেত্রটি ছিল তাহরীর ময়দানে। কিন্তু ইখওয়ানুল মুসলিমীন তাদের রাজপথের সমাবেশকে সমগ্র মিশরে ছড়িয়ে দিয়েছে। এখন সমগ্র মিশরই তাহরীর ময়দান। একমাসের বেশী কাল ধরে তাদের কর্মীরা কায়রোর রাবা আল আদবিয়া ও আল নাহদা ময়দানে প্রতিদিন ও প্রতিরাত লাগাতর সমাবেশ করেছে।সে ময়দানে তারা তারাবিহ পড়েছে,সেহরী করেছে,এবং ৯/৮/১৩ তারিখে বিশাল ঈদের নামাজও করেছে। দিন দিন সে সমাবেশগুলি আরো জনবহুল হতে চলেছে। যেরূপ দ্রুততার সাথে মিশরের রাজপথগুলি ইখওয়ানুল মুসলিমীনের দখলে যাচ্ছে তাতে রাজপথের বিপ্লবেও সামরিক বাহিনী ও তার মিত্রদের পরাজয় অত্যাসন্ন। কিন্তু প্রশ্ন হলো,নির্বাচনি পরাজয়কে যারা মেনে নিতে রাজী হয়নি,রাজপথের পারাজয়কে কী তারা মেনে নিবে? রাজপথের পরাজয়টি নিশ্চিত জেনেই সামরিক বাহিনী চাচ্ছে,যুদ্ধটি হোক তাদের নিজেদের অস্ত্রের ভাষায়। অর্থাৎ সামরিক যুদ্ধ। তারা জানে,একমাত্র এ রণাঙ্গণেই তারা শক্তিশালী। কারণ তাদের হাতে রয়েছে অস্ত্রের বিপুল ভান্ডার। এবং সে যুদ্ধকে গ্রহণযোগ্য করতে তারা মিথ্যার আশ্রয় নিয়েছে। নিরস্ত্র মানুষের বিরুদ্ধে তেমন একটি যুদ্ধকে বলতে চাইছে সন্ত্রাসের বিরুদ্ধে যুদ্ধ।